
10. FRED. GR0N0VII 

CONIECTURAE IN ASCONIUM. 



Asservantur in Bibl. Publ. Academiae LugcL-Batavae duo 
exemplaria Asconii, quae quondam in Io. Fred. Gronovii 
bibliotheca fuerunt. Inter Gronoviana sunt n°. 62 et 63 , 12°. 
In his libris nonnulla adnotata sunt, quae cum viris doctis 
communicare operae pretium mihi visum est, tum ob eas ad- 
notationes ipsas, tum ut suspicionem tollerem, quae virum 
unum nostris temporibus optime de Asconio meritum obsidere 
intellexi. 

Scribit enim Madvigius in aureo opusculo de Q. Asconii 
Pediani Commentariis , nobis saepius laudato p. 53 et 54, 
in Commentariis Asconii apud Haackios editis (Lugd. Batav. 
1644 et 1675, 12°), negligenter admodum descriptis, nihil 
novi esse praeter temerarias interpolationes locorum nonnul- 
lorum, ut in commentario Cornelianae locus mancus et cor- 
ruptus de tribunatu Manilii p. 97 Hot. , et in eodem com- 
mentario, locum de more comitiorum p. 101 Hot. primum in 
his edd. ita interpolatum reperiri, ut nunc inter fragmenta 
Ciceronis editur (Sch. XVI. II p. 22); se nescire, quis ha- 
rum mutationum auctor sit, nisi quod in incertam coniectu- 
ram inductus sit verbis quibusdam Iac. Gronovii, ut paene 
suspicetur eas a Io. Fred. Gronovio profectas esse. 

Nititur autem ea suspicio his Iac. Gronovii verbis in eius 
praef. ad Cic. fol. 5 verso: //Asconio quidem quas emenda- 
//tiones satis probabiles passim admixtas et interpositas vide- 
//bis, ex chirographo patris excerpsi, cuius illae omnes sunt;" 
in Gronoviana editione, addit Madvigius , utriusque loci eadem 

est lectio atque in editt. Haackianis. Sed non potuit vir 
summus a se impetrare, ut in Gronoviana edit. diligentius 
conferenda tempus perderet. 

Sunt haec argumenta, si eo nomine digna sunt, me iudice 
non satis valida ut crimen iaciatur in suramura illum Grono- 
vium, qui si alicui scriptori operam navabat, certe aliud quid 
proferre solebat, quam //temerarias interpolationes." Tota 
res autem nullo fundamento nititur; nam si illae interpola- 
tiones in editt. Haackianis idcirco a Io. Fr. Gronovio cum 
earum editore communicatas esse existimat Madvigius, quod 
etiam in Gronoviana inveniuntur, diligens huius editionis 
collatio meliora eum docere potuisset. Unum enim exemplum 
afferam. Legitur in fine commentarii Asconii ad Scaurianam: 

//Cato praetor iudicium, quia aestate agebatur, sine tu- 
//nica exercuit campestri sub toga cinctus. In forum quoque 
//sic descenderat iusque dicebat, idque reppererat ex vetere 
//consuetudine, secundum quam et Romuli et Tatii statuae 
// in Capitolio — fuerunt togatae sine tunicis." 

In eo loco antea fuit : // Romuli aeratae statuae ;" quod 
nunc editur apud Orellium est ex Gronoviana editione peti- 
tum fol. 8 parte postica, non tamen communicatum cum 
Haackianae editoribus ; in quibus si Madvigium audias // nihil 
//est novi praeter temerarias interpolationes." 

Praeterea ex exemplaribus quibus Io. Fred. Gronovius usus 
est ^) apparet eum neque locum ex Scauriana neque locos ex 
Corneliana attigisse; unde conficio Iac. Gronovio fidem non 
esse habendam scribenti , se emendationes passim interpositas 
ex chirographo patris excerpsisse. 

Io. Fred. Gronovii adnotationes autem hae sunt: 

AD ORATIONEM PftO C. CORNELIO. 

p. 58. Or. vs. 7. fracti eius fasces cuncti. 
Gron. fracti eius fasces sunt. 



') Altera harnm editionum prodiit Lugduni a. 1551. sp. Ioan. Tomaesinm 
et Gul. Gazeium, altera a. 1578 Coloniae ap. Ludor. Alectorium, de quibus 
vide Madvig. Op. laud. p. 46 sqq. et 52. — Haackianae multo post in lucem 
tnrat editae. 



I. F. GRONOVII CONIECTURAE IN ASCONIUM. 193 

p. 60. vs. 3. recreavisset iam accepta pecunia tollere (nullo 
signo lacunae). 
Gron. in ed. a. 1551; decrevisset infamiam acceptae 
pecuniae tollere. 
p. 62. init. //Exstat oratio Cominii accusatoris." 

Quod in Orelliana adnotatur, pro vulg. hominis ex 
Madv. et Or. emendatione esse, repositum Cominii 
iam in utroque exemplari Gronovii adscriptum est. 
p. 63. init. Semel privatim privatim patre publice legis: 
Gron. patri, publice in legem. 
Ibid. an vi Gron. non vi. 
Quae leguntur in fine p. 64 sic edebantur in exempla- 

ribus Gron. : 
//et propter quod ipse Sulpitius Cos. armis ire (in 

//altera armis Syllae) oppressus esse visus est." 
Gron. // consularibas armis iure oppressus esse visus est." 
p. 67. vs. 14. ii de regendis in sua civitate." 

Gron. de redigendis in suam civitatem. 
p. 71. init. : » quam sitellam ipsam cum ipso intercessore de- 
ferre." 
Gron. evertere. 
p. 74. fin. nres vulgare nomen esse Philerotis." 

Gron. nscis vulgare" cett. 
p. 78. vs. 7. //C. Mario C. Flacco." 

Gron. nFlavio." 
p. 79. init. //Quam L. Roscius Otho biennio ante Coss. fir- 
mavit." 
Gron. confirmavit ut ad Velleium citat C. Puteanus. 
p. 80. init. //Quos hac secunda oratione tractat." 
Gron. taxat. 

AD ORATIONEM IN TOGA CANDIDA. 

p. 85. fin. Te Q. Muci tam male de Rep. u existimare" cett. 
praeter Ed. princ. omnes habebant. Baiterus recte 
scripsit de Populo Romano; idem iam annotavit Gro- 
novius. 

p. 86. init. // Cum te furti L. Calenus ageret." 

13 

Gron. t/cvm tecum furti L. Calenus ageret." cf. Orelli 
coni. ad h. 1. 
Ibid. //Cuius tu consilium." 

Gron. // praesidium." 
p. 88. vs. 14. //dedit gladiatorium." 

Gron. i/ gladiatores." 
p. 91. i/Utpote (in vett. editt. est ne puto et ut puto) quam 
post mortem Ciceronis" cett. 
Gron. // ut puta." 
p. 93. Egregie emendatum est facillima medicina a Gronovio , 
quod omnes adhuc corruptum reliquerunt: 
//Praetereo illum nefarium conatum tuum et paene 
//acerbum et luctuosum reipublicae diem, cum Cn. 
//Pisone socio, neque alio nemine caedem optimatium 
//facere voluisti." 
Gron. vne quem alium nominem" cett. 
p. 94. vs. 4. t/ut avus suus ablegaretur." 
Gron. //ut a rep. ablegaretur." 

AD OBATIONEM PKO MILONE. 

p. 48. vs. 14. //Multique ex Milonis." 

Gron. uex Milonianis." 
p. 52. vs. 2. //Item, cum senatus in porticu Pompeii habe- 
//retur, ut Pompeius posset interesse, unum tum 
// excuti prius , quam in Senatum intraret iusserat." 
Gron. unumquemque. 
p. 54. init. vetiar e rep. 

Gron. verti a rep. Voss. ad Vell. p. 70. 
Ad ceterarum orationum Commentarios nihil adnotatum 
invenio. 

Scripsi Arnhemiae Kal. Febr. MDCCCLXII. 

S. H. RlNKES. 



